google/wiki40b huggingface dataset:
Eurovizijos dainų konkursas 2004

Konkurso vieta

Konkursas vyko Stambule po to, kai Turkijai atstovavusi Sertab Erener 2003 m. konkurse Rygoje (Latvija) laimėjo konkursą su daina „Everyway That I Can“. Iš pradžių konkursui rengti buvo pasirinkta Mydonose Showland arena, bet vėliau buvo pakeista į Abdi İpekçi Arena.
Konkursą vedė Korhan Abay ir Meltem Cumbul.

Dalyvaujančios šalys

Šių metų „Eurovizijos“ konkursas buvo pirmasis dviejų dienų renginys, kuriame pradėta taikyti pusfinalio ir finalo sistema. Pagal ši naują formatą, automatiškai į finalą patenka „Didysis ketvertas“ (Big 4): Prancūzija, Vokietija, Ispanija ir Jungtinė Karalystė (Europos transliuotojų sąjungos didžiausios finansininkės) ir dešimt 2003 m. geriausiai pasirodžiusių šalių. Andora, Albanija, Baltarusija ir Serbija ir Juodkalnija konkurse dalyvavo pirmą kartą, o Monakas grįžo po 25 metų pertraukos. Liuksemburgas iš pradžių nusprendė grįžti po 11 metų pertraukos, tačiau vėliau pasitraukė. Visos dalyvavusios šalys turėjo teisę balsuoti tiek pusfinalyje, tiek ir finale. Tai buvo pirmieji metai, kai visos 36 dalyvaujančios šalys balsavo telefoniniu balsavimu.
Bonos apylinkės teismas

Bonos apylinkės teismas (vok. Amtsgericht Bonn) – apylinkės teismas vakarų Vokietijoje, buvusioje sostinėje Bonoje (Šiaurės Reinas-Vestfalija). Teritorija: Bornheimas ir Alfter bei Wachtbergo savivaldybės (Rhein-Sieg apskrities kairiajame Reino krante) ir Bonos miestas. Veiklos teritorija – 308 km², 408 000 gyventojų.
Puslaidininkinis įtaisas

Puslaidininkis įtaisas - įtaisas, kurio veikimas pagrįstas puslaidininkių savybėmis.

Klasifikacija

Rezistoriuose ir galvanometriniuose prietaisuose naudojama izotropinė medžiaga (vieno tipo puslaidininkis be sandūrų). Šiuose prietaisuose fizikiniai reiškiniai, lemiantys prietaisų elektrines savybes, vyksta visame tūryje. Galvanomagnetiniuose prietaisuose naudojamas Holo efektas.
Dioduose naudojami skirtingo tipo puslaidininkiai, sudarantys elektroninę-skylinę sandūrą, todėl diodo elektrinės charakteristikos yra apibūdinamos sandūros elektrinėmis savybėmis.
Dvipoliuose tranzistoriuose panaudotos dvi pn sandūros. Šių tranzistorių elektrines savybes lemia dviejų pn sandūrų tarpusavio veikimas.
Lauko tranzistoriuose naudojami skirtingo tipo puslaidininkiai, kurie sudaro pn sandūras. Nuo diodų lauko tranzistoriai skiriasi tuo, kad jų elektrinės charakteristikos priklauso nuo pn sandūros ir izotropinio puslaidininkio kanalo tarpusavio veikimo.
Tiristoriuose yra trys ir daugiau pn sandūrų. Tiristorių pagrindines elektrines savybes lemia sandūrų tarpusavio veikimas.
Fotoelektriniuose prietaisuose panaudoti vidinis ir ventilinis fotoefektai.
Kombinuotiems prietaisams priskiriami prietaisai, kurių viename korpuse sujungta keletas skirtingų puslaidininkių prietaisų.
Integrinių mikroschemų visi elementai ir tarpelementiniai junginiai išdėstyti kristalo (puslaidininkio) paviršiuje arba tūryje.
Philip Reeve

Philip Reeve (g. 1966 m. vasario 28 d. Braitone, Anglijoje) – anglų rašytojas ir iliustratorius. Šiuo metu gyvena Dartmore (Dartmore) su žmona Sara ir savo sūnumi Samueliu.
324 Bamberga

324 Bamberga yra 16 pagal dydį asteroidas Pagrindinėje asteroidų juostoje. Ryškumas vidutinės opozicijos metu yra 9,9. Atstumas nuo Saulės vidutiniškai lygus 2,682 astronominių vienetų, bet svyruoja apie 34 proc. į abi puses. Aplink Saulę apskrieja per 4,4 metų.
Asteroidą 1892 m. vasario 25 d. atrado Johanas Palisa iš Vienos universiteto.
Benjaminas Budnas

Benjaminas Budnas (lenk. Bieniasz Budny, m. po 1624 m.) – Lietuvos Didžiosios kunigaikštystės literatas, vertėjas.

Biografija

Kilęs iš Lietuvos (giminystė su S. Budnu neįrodyta). Nuo 1588 m. studijavo Karaliaučiaus universitete, kur 1588 m. liepos 1 d. įsimatrikuliavo kaip Beniamin Budneus, nobilis Lithuanus. Jaunystėje jį globojo Jonas Kiška; nuo 1594 m. (iki mirties) tarnavo pas Kristupą Radvilą. Pagal Dž. Bokačio novelę „Istorija apie Barnabą“ parašė „Juokingą istoriją pirklio, kuris su kitu lokiu dėl savo žmonos dorybės susilažijo“ (Historyja krotofilna o kupcu, który z drugim o swojej żony założyl 1583 m.), pagal Plutarchą – „Trumpų pasakojimų, kurie graikiškai vadinami Apophthegmata“, keturias knygas (Krótkych powieści, które pogrecku zową Apophthegmata, księgi IV 1599 m., 1639 m.). Į lenkų kalbą išvertė Cicerono „Katoną, arba Apie senatvę“ (Calo Maior de senectute 1595 m.). Lotynų kalba paskelbė proginių raštų. Jo knygų egzempliorius turi Vilniaus universiteto biblioteka.
Uižė

Istorija

Kolonijiniais metais miestas vadintas Karmona (Carmona) pagal Portugalijos prezidentą Óscar Carmona.
FK Zorâ Lugansʹk

Istorija

Klubas įkurtas 1923 m. Yra tapęs Sovietų sąjungos čempionais (1972 m.). Tris kartus Sovietų Ukrainos čempionais.
Dėl karinio konflikto Donbase klubas persikėlė į Zaporožę. 
Nuo 2014/15 metų sezono Premjer lygos namų rungtynes žaidžia "Slavutič Arenoje" Zaporožėje, o Europos lygos rungtynes žaidė Kijeve ("Dinamo" arba "Obolonės Arenoje").
Billboard Pop 100

Pop 100 buvo oficialus Jungtinių Amerikos Valstijų pop dainų 100-tuko topas, kuris buvo sukurtas 2005 m. vasario mėn. ir buvo skelbiamas „Billboard“ žurnale. Topo vietas buvo sudaromos atsižvelgiant į singlo pardavimus, atsisiuntimus, ir populiarumą radijuje. Topas buvo uždarytas 2009 m. birželį.

Istorija

Pop 100 sugalvojo tuometinis „Billboard“ redaktorius Michael Ellis.
Kai kurie kritikai teigė, jog topas turi rasistinių užuomazgų (nors juodaodis Mario pačiame pirmame tope užėmė 1 vietą su daina „Let Me Love You“). Per pirmuosius penkerius XX a. metus Hot 100 topo pirmąsias vietas užimdavo tik R&B ir hiphopo dainos, todėl Pop 100 turėjo būti atsvara.
Pop 100 Airplay topas kartu buvo sudarytas su Pop 100.

Nutraukimas

2009 m. birželio 10 d. „Billboard“ paskelbė, jog Pop 100 topo rengimas buvo nutrauktas dėl jo nepopuliarumo.
AEG C.V

AEG C.V buvo dviviečio žvalgybinio biplano prototipas.
Konkurencinė žvalgyba

Konkurencinė žvalgyba (angl. Competitive-Intelligence, CI) – informacijos apie konkurentus rinkimo teorija ir praktika.
Apie 70-80 proc. CI medžiagos yra viešai prieinama – internete, spaudiniuose, atskleidžiama komunikacijos, renginių metu.
Informacija apie įmonę ir jos konkurencinius pranašumus visada buvo svarbi ir domino ne tik jos vadovus. Tai gali tapti vienu strateginių pranašumų, jei informacija yra tinkamai panaudojama.
Pavyzdžiui, JAV listinguojamos bendrovės privalo pagal Sarbanes-Oxley-Act savo akcininkams per 48 h pranešti apie įvykius ir žinias, svarbias įmonės ateičiai ir konkurencigumui.
Leonas (Meksika)

Istorija

Miestas Meksikos kalnyne, Turbio upės (Lermos intakas) slėnyje įkurtas 1576 m.; miesto teisės nuo 1830 m. 1888 m. Leonas labai nukentėjo nuo potvynio.

Ekonomika

Pagrindinis šalies odos ir avalynės pramonės centras, yra didžiausios Meksikoje įmonės; taip pat išvystyta maisto, tekstilės, metalo (daugiausia plieno), chemijos, popieriaus, stiklo, mašinų gamybos pramonė. Netoli nuo Leono kasamas auksas, sidabras, vario, švino, cinko rūdos, talkas, siera ir kvarcas.
Per Leoną eina geležinkelis ir automobilių magistralė Aguaskalientesas–Meksikas. Į rytus nuo miesto yra Leono tarptautinis oro uostas.
Išplėtoti dailieji juvelyrinių dirbinių amatai. Turizmo ir sporto centras.

Sportas

Mieste 1970 m. vyko IX pasaulio futbolo čempionatas, o 1986 m. – XIII pasaulio futbolo čempionatas.
Algimantas Bronislovas Rudis

Biografija

1985 m. baigė Lietuvos žemės ūkio akademiją, inžinierius – elektrikas.
1972–1974 m. Šiaulių elektros tinklų elektromonteris, 1974–1986 m. Šiaulių eksperimentinės elektros konstrukcijų gamyklos meistras, 1986–1991 m. Šakynos valstybinio ūkio direktorius, 1991–2000 m. Šakynos žemėtvarkos tarnybos vyresnysis inžinierius – žemėtvarkininkas, nuo 2000 m. Šiaulių rajono savivaldybės administracijos Šakynos seniūnijos seniūnas.
Lietuvos valstiečių partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos Šiaulių rajono skyriaus narys.
2003 m. ir 2007 m. (mandato atsisakė) Šiaulių rajono savivaldybės tarybos narys.
Šakynos bendruomenės narys. Sutuoktinė Danutė, vaikai Asta, Justinas
Virbaliūnai

Aplinkinės gyvenvietės

BUBIAI – 4 km 
 Rupunioniai – 1 km
Christina Aguilera

Biografija

Christina Aguilera gimė 1980 m. gruodžio 18 d. Steiteno saloje, Niujorke. Jos tėtis – Fausto Wagner Xavier Aguiler – iš Ekvadoro kilęs karininkas, motina – Shelly Loraine Fidler – smuikininkė iš Pitsburgo (Pensilvanija). Kadangi tėvas siekė karininko karjeros, šeimai teko nuolat keliauti iš vienos vietos į kitą. Galiausiai jie apsistojo Filadelfijoje, kur būdama šešerių Aguilera pradėjo dalyvauti talentų šou. 1988 m. ji pasirodė televizijos šou „Star Search“, tačiau jame nieko nelaimėjo.
1992 m. drauge su Britney Spears, būsimaisiais „N Sync“ nariais Justin Timberlake ir JC Chasezu bei „Felicity“ žvaigžde Keri Russell Christina dalyvauja „Disney Channel“ televizijos šou „The New Mickey Mouse Club“. Po dvejų metų ji persikėlė į Japoniją, kur drauge su popžvaigžde Keizo Nakanishi įrašė hitu tapusį duetą „All I Wanna Do“. 1998 m. Christina Aguilera sugrįžta į JAV, įrašo dainą „Reflection“ animaciniam muzikiniam W. Disney filmui „Mulan“. Šis įrašas padėjo dainininkei sudaryti sutartį su RCA. 1999m. vasarą pasirodo pirmasis Christinos albumas, pavadintas jos pačios vardu. Į paauglių auditoriją orientuotas, dance-pop stiliaus singlas „Genie in a Bottle“ penkias savaites tvirtai laikėsi topų viršūnėse. Pats albumas greitai tapo perkamiausiu – vien JAV parduota daugiau negu 8 mln. jo kopijų. Daina „What a Girl Wants“ tapo pirmuoju 2000-ųjų metų singlu. Tais pačiais metais dainininkė gauna „Grammy“ geriausio naujo atlikėjo nominacijoje. Vėliau pasirodo kiti Christinos hitai – „I Turn to You“ ir „Come on Over Baby (All I Want Is You)“.
2000 m. rugsėjį ekvadoriečių kraujo turinti dainininkė įrašo ispanišką albumą „Mi Reflejo“. Šio albumo dainų žodžius ji išmoksta paraidžiui, nes nemoka ispaniškai. Spalio mėnesį pasirodo jos atostogų albumas „My Kind of Christmas“. Abudu albumai buvo parduodami itin sėkmingai. 2001m. pavasarį Christina Aguilera drauge su Pink, Mya ir Lil’ Kim perdainavo žymųjį Patti LaBelle hitą „Lady Marmalade“. Daina tapo miuziklo „Moulin Rouge“ garso takelio singlu. Tais pačiais metais pasirodo albumas „Just Be Free“, kurio dainas Christina atliko būdama 14-15 metų.
2002 m. rudenį kompanijoja RCA išleidžia albumą „Stripped“. pasikeičia dainininkės įvaizdis – iš rafinuotos ji tampa šiurkščios išvaizdos mergina. Singlas „Dirrty“ tapo neprilygstamo populiarumo hitu. Kiek vėliau ji visiškai apsinuogino ant žurnalo „Rolling Stone“ rudens numerio viršelio.
2005 m. lapkritį po trejų metų draugystės susituokė su Jordan Bratman (išsiskyrė 2011 m. balandžio 15 d.).
2006 m. pasirodė naujausias Christinos Aguileros albumas „Back to Basics“. MTV Europos muzikos apdovanojimai jai buvo sėkmingi, ji iškovojo geriausios atlikėjos titulą .
2008 m. sausį susilaukė sūnaus vardu Max Liron Bratman.
2010 m. išleido albumą "Bionic", tačiau komerciškai nesėkmingą, bet daug kam patikusį.
2012 m. išleido albumą "Lotus", komeciškai nesėkmingą, tačiau sulaukė kritikų palaikymo.
Arabų Lyga

Panašumai ir skirtumai su kitomis organizacijomis

Arabų Lyga panaši į Amerikos šalių organizaciją, Europos Tarybą ir Afrikos Sąjungą tuo, kad visų pirma turi politinių tikslų. Tačiau narystė lygoje paremta daugiau kultūra, o ne geografine padėtimi, ir tuo lyga panaši į tokias organizacijas, kaip Lotynų Sąjunga ar Karibų sandrauga.
Arabų Lyga aiškiai skiriasi nuo Europos Sąjungos, nes nėra pasiekusi aukšto regioninės integracijos laipsnio, o ir pati organizacija neturi jokių tiesioginių ryšių su valstybių-narių piliečiais. Arabų Lyga pagrįsta arabiško nacionalizmo ir bendros pozicijos įvairių klausimų atžvilgiu palaikymo ir skatinimo principais.
Visos Arabų Lygos narės taip pat yra Islamiškosios konferencijos organizacijos narės.
Borneo FC

Istorija

Klubas įkurtas 2014 m. 2019 m. Fabio Lopez tapo vyr. treneriu.
Pustonis

Pustonis yra mažiausias atstumas tarp dviejų diatoninės ir chromatinės dermės garsų, atitinka mažosios sekundos intervalą. Pustonį iliustruoja du gretimi fortepijono klavišai arba du gretimi gitaros stygos dalmenys. Tiksli pustonio vertė yra priklausoma nuo naudojamos temperacijos.
Diatoninėje dermėje yra skiriami du pustonio porūšiai, nors skambesio požiūriu jie yra tapatūs. Jei pustonio intervalas susidaro tarp natų, kurios žymimos ta pačia raide ir skiriasi tik alteracijos ženklu, jis yra vadinamas chromatiniu pustoniu. Pavyzdžiui, pustonis tarp C ir C# yra chromatinis. Kartais literatūroje sinonimiškai naudojama sąvoka išplėstasis unisonas. Kita vertus, jei pustonis yra tarp natų, žymimų skirtingais simboliais, jis yra vadinamas diatoniniu pustoniu. Toks pustonis, pavyzdžiui, yra tarp C ir Db. Literatūroje šis pustonis dažnai vadinamas mažąja sekunda. Akivaizdu, kad abu pavyzdiniai intervalai yra identiški, todėl šis skirstymas yra veikiau teorinis.
Lygiojoje temperacijoje, visų pustonių santykiniai dydžiai yra vienodi ir yra lygūs šimtui centų arba , o visus kitus diatoninius intervalus galima išreikšti sveikuoju pustonių skaičiumi, tarkim, oktava yra lygi dvylikai pustonių, o kvinta – septyniems. Analogiškai, vienas tonas lygiojoje temperacijoje yra lygus dviem pustoniams (iš ko ir kilo toks pavadinimas).
Tonai ir pustoniai dažnai naudojami sutrumpintai apibrėžti diatoninėms gamoms, tarkim, užrašas T-T-P-T-T-T-P, kuriame T atitinka toną, o P – pustonį, apibūdina intervalus tarp garsų standartinėje mažorinėje gamoje.
Derinimo sistemose, skirtingose nuo lygiosios temperacijose, oktava nėra dalinama į vienodo dydžio pustonius, o neretai įmanoma situacija, kad ir nė vienas iš pustonių tokioje dermėje nebus lygus lygiosios temperacijos pustoniui.
Matilda Viršilaitė-Šveikauskienė

Biografija

Mokėsi Varšuvoje, Vilniuje. Nuo 1885 m. gyveno Nemakščiuose, vyras Kazimieras dirbo vaistininko padėjėju. 1892 m. įsigijo vaistinę iš darbdavio gyd. V. Michailovskio. Nuo 1901 m. vaistinę išnuomojo ir su šeima gyveno Vilniuje. 1903 m. mirė vyras Kazimieras. 1905 m. dalyvavo  Didžiajame Vilniaus Seime. 1907 m. viena iš Lietuvių katalikių moterų draugijos steigėjų. Mokytojavo, vertė religinio turinio knygeles, globojo Kazį Binkį, 1912 m. atvykusį į Vilnių. Būdama lietuvių moksleivių bendrabučio vedėja, geru žodžiu ir pietumis paremdavo aštuoniolikmetį jaunuolį.  Prieš Pirmą pasaulinį karą grįžo į Bartkiškės dvarą ir prižiūrėjo Nemakščių vaistinę. 
Rašė Viršilos slapyvardžiu: „Mažas lietuviškas elementorius“, "Trokštu".  
Vaikai: Marija Kindziulienė-Klevinskienė (rašytoja "Pušaitė") , Antanas Kazimieras, Viktoras Pranciškus, Vaclovas.
Debeikiai

Aplinkinės gyvenvietės

Leliūnai (Anykščių raj.) – 5 km
Varkujai – 7 km 
 Aknystos – 4 km
Rubikiai – 7 km 
 Burbiškis – 11 km
Leliūnai (Utenos raj.) – 15 km
Teisės sistemiškumas

Sistematika, sistemiškumas - sistemos požymių buvimas, pasireiškimas teisėje; vienas iš esminių teisės visumos požymių.
Gintaras Ramonas

Biografija

1987 m. baigė Lietuvos žemės ūkio akademiją, žemės ūkio ekonomistas organizatorius. 1987–1989 m. dirbo Joniškio rajono melioracijos statybos montavimo valdyboje vyriausiuoju buhalteriu. 1988–1990 m. Lietuvos Persitvarkymo Sąjūdžio Joniškio rajono tarybos pirmininkas, 1989 m. leidinio „Žiemgala“ redaktorius. 1989–1990 m. Joniškio rajono Daukšių kolūkio pirmininkas. 1990–1992 m. – Lietuvos Respublikos Aukščiausiosios Tarybos-Atkuriamojo Seimo deputatas. 1992 m. UAB „Magnolija“ juriskonsultas. 1994–1995 m. dirbo Joniškio rajono valdybos finansų skyriaus vyresniuoju ekonomistu. Dalyvavo Joniškio teatro veikloje, 1995–1996 m. – Šiaulių dramos teatro direktorius. 1997 m. – individualios įmonės darbuotojas.
1992–1997 m. Lietuvos centro sąjungos steigėjas, narys. 1997 m. – Lietuvos centro sąjungos Joniškio skyriaus pirmininko pavaduotojas ir atsakingasis sekretorius.
Gulbarga

Istorija

1347 m. Gulbarga tapo Bahmanio sultonato sostine. XV a. pateko į Bidaro valdžią, o XVII a. užkariauta Aurangzebo. Silpstant mogolų valdžiai, Gulbargą užėmė Haidarabado kunigaikštystė.
Anglijos nacionalinė lygų sistema

Anglijos nacionalinė lygų sistema, NLS – Anglijos futbolo lygos sistemos dalis, užimanti žemesnę pakopą po Futbolo lygos. Aukščiausia Anglijos nacionalinė lygų sistemos lyga National League yra 5-asis Anglijos futbolo sistemos divizionas. Anglijos nacionalinę lygų sistemą sudaro septyni lygiai, kurie viso susideda iš 95 lygų, jose dalyvauja virš 1 600 klubų. Klubų perkėlimai į žemesnę ar aukštesnę lygą priklausomai nuo rezultatų vyksta hierarchijos principu.
Ešnuna

Istorija

Manoma, kad miestas apgyvendintas nuo III tūkst. pr. m. e. pradžioje, Džemdet Nasro laikotarpiu. Miesto įkūrėjai buvo šumerai. Nors jis buvo labiausiai į šiaurę nutolęs miestas, neabejotinai priskiriamas šumerų kultūrinei įtakai. Manoma, kad jis įkurtas kaip svarbus prekybinis postas vykdant prekybą su vakaruose buvusiu Elamu. Per čia keliavo arkliai, varis, alavas, barngakmeniai. Mieste randama daug atvežtinių objektų.
Mesopotamiją užvaldžius III Ūro dinastijai, mieste valdė vietininkai. Byrant paskutiniajai šumerų imperijai, XXI a. pr. m. e. Ešnunoje įsigalėjo amoritų dinastija ir susikūrė atskira karalystė. Tuo metu ji konkuravo su kitomis Mesopotamijos karalystėmis: Isinu, Larsa, Babilonu. Panašiai kaip Babilono Hamurabio kodeksas, Ešnunoje irgi buvo sukurtos teisinės lentelės, vadinamo Ešnunos kodeksu.
XVIII a. pr. m. e. labai sustiprėjo Ešnunos kaimynės. Pirmiausia ją užėmė Elamas, o vėliau – Babilono karalius Hamurabis. Tolimesnis Ešnunos likimas nėra žinomas ir įrašai apie jį išnyksta. Manoma, kad po to miestas galutinai nunyko.
Intensyvūs kasinėjimai Tel Asmare vykdyti 1930–1936. Rasta gausi archeologinė medžiaga, tarp kurios – 1500 molinių lentelių. Ne visa medžiaga iki mūsų dienų yra galutinai ištirta ir publikuota. Apie 2000 m. archeologinius tyrimus čia trumpai vykdė Irako archeologai.
San Marino futbolo varžybos 1994–1995 m.

1994–1995 m. San Marino futbolo pirmenybės

Tai buvo 10–asis San Marino futbolo čempionatas.
Xəzər Lənkəran FK

Istorija

Įkurtas 1975 m. Azerų futbolo pirmenybėse vieną kartą iškovojo čempionų titulą, bei tris kartus tapo taurės turnyro nugalėtojais.
2015-2016 m. elito pirmenybėse liko paskutinėje pozicijoje.
2016 m. gegužės 27 d. pranešta, kad komanda likviduojama.
Učan Su

Učan Su (ukr. Учан-Су, rus. Уча́н-Су krym. Uçan Suv) – Učan Su upės  vandens krioklys Krymo kalnuose, Kryme, 7 km nuo Jaltos. Učan Su yra didžiausias krioklys Kryme (aukštis – 98 m). Krioklys yra 390 metrų aukštyje nuo jūros lygio. Pavadinimas krymo totorių kalba reiškia skrendantis vanduo.
Krioklio teka maždaug 50 litrų vandens per sekundę. Tačiau nuotekų kiekis sezono metu labai skiriasi. Nors krioklys kartais užšąla šaltomis žiemomis, o vasarą beveik išdžiūna, didžiąją vandens dalį sudaro pavasarį ištirpęs sniegas.
Thrashcore

Thrashcore (dar žinomas kaip fastcore) yra greito tempo hardcore punk atšaka, kuri išryškėjo devintojo dvidešimtojo amžiaus dešimtmečio pradžioje. Thrashcore daugiausia yra pagreitintas hardcore punk, kartu su retkarčiais grupių naudojamu ""blast - beat" būgnijimu. Dainos gali būti labai trumpos. Dauguma aspektų thrashcore'as turi mažiau disonancinių garsų ir metalui būdingų bruožų nei jam gana artimas žanras grindcore. Kaip ir hardcore'o, thrashcore'o dainų tekstai pabrėžia jaunuolių maištavimą ar antimilitarizmą. Žanras siejasi su riedlentininkų kultūra.
Edmundas Kučinskas

Biografija

1985 m. baigė Lietuvos TSR Valstybinės konservatorijos (dab. Lietuvos Muzikos ir teatro akademija) Klaipėdos fakultetų džiazo specialybę, estradinio orkestro vadovas.
E. Kučinsko estrados teatro savininkas.
2000 m. Lietuvos liberalų sąjungos, 2003 m. Liberalų ir centro sąjungos Klaipėdos miesto skyriaus narys.
2003–2007 m. ir 2007–2011 m. Klaipėdos miesto savivaldybės tarybos narys, socialinių reikalų komiteto pirminininkas.
Sutuoktinė Galina Kučinskienė (iki 2016 m.) , Klaipėdos gyvūnų prieglaudos „Būk mano draugas“ vadovė, duktė Elina. 2016 m. balandžio 12 dieną po 42 metus trukusios santuokos išsiskyrė su Galina Kučinskiene.
Edmundas Kučinskas yra filosofijos mokslų daktarės, vertėjos Loretos Anilionytės romano „O kas po to“ (2006) prototipas. Pasirodžius romanui, Edmundas Kučinskas siekė išvaryti iš savo jubiliejinio koncerto Palangoje romano autorę su tuo metu mažamete jos dukra, be to, spaudoje neigiamai atsiliepė apie atviras erotines romano scenas ir pačią autorę.
Kalnelio piliakalnis

Piliakalnis

Piliakalnis įrengtas atskiroje kalvoje. Piliakalnio šlaitai 4–6 m aukščio. Aikštelė ovali, 70 x 45 m dydžio. Pietinėje ir šiaurinėje papėdėse buvo 4 m pločio, 2 m gylio griovys (užslinkęs). Į šiaurę nuo piliakalnio, už griovio, ant apie 3 m aukščio kalvelės nuolaidžiais šlaitais yra papilys. Jo aikštelė ovali, pailga šiaurės – pietų kryptimi, 130 x 40 m dydžio.

Tyrimai

Piliakalnį 1966 m. žvalgė Juozas Šliavas, žvalgomuosius archeologinius tyrimus 1968 m. atliko Lietuvos istorijos institutas. Nustatyta, kad papėdę juosė 4 m pločio ir 2 m gylio griovys. Kultūrinis sluoksnis apie 0,9 m storio. Rasta grublėtos ir žiestos keramikos, sidabrinis lydinys, žalvarinių kalavijo makščių apkalo fragmentų, pasaginės segės ruošinys, geležinių peilių, pentinų, yla, juvelyro plaktukas. Piliakalnis datuojamas V a. – XIII a. Nuo piliakalnio į vakarus, pietus ir rytus yra papėdės gyvenvietė, ją 1990 m. tyrė Algimantas Merkevičius.
Manoma, kad į pietus nuo Kalnelio piliakalnio, prie Sidabros ir Vilkiaušio santakos, buvo antras piliakalnis, sunaikintas kasant žvyrą, kuriame XVI a. – XVIII a. buvo dvarvietė. Kasant žvyrą buvę randama žiestos keramikos šukelių, apdegusio molio, anglių, gyvulių kaulų.

Aplinkiniai piliakalniai

Luokavos piliakalnis 38 km
Žagarės piliakalnis 24 kmVilcės piliakalnis 19 kmMežuotnės piliakalnis 36 kmPapilės piliakalnis 47 kmKamardės piliakalnis 43 kmLuponių piliakalnis 25 km
Pilkalnio piliakalnis 36 kmJurgaičių piliakalnis 22 km
Ramulėnų piliakalnis 32 kmPeleniškių piliakalnis 20 km
Tričių piliakalnis 32 km
Taručiai (Šiauliai)

Istorija

TSRS okupacijos metais kaimas priklausė Bubių apylinkės „Tarybinio artojo“ kolūkiui.
Katočės kyšulys

Katočės kyšulys (isp. Cabo Catoche) – kyšulys Meksikoje, Kintana Roo valstijoje, 53 km į šiaurę nuo Kankuno, toliausiai į šiaurę nutolusi Jukatano pusiasalio vieta. Atskiria Karibų jūrą nuo Meksikos įlankos.
Oficialiai kyšulys 1517 m. atrastas ispanų keliautojo Fransisko de Kordobos, tačiau dar 1511 m. pakrantę pasiekė keletas karių, išsigelbėjusių iš sudužusio ispanų laivų (tarp jų – Gonsalas Gereras).
Manoma, kad pavadinimas kilo iš majų žodžio cotoch, reiškiančio „mūsų namai“. Indėnai kvietė ispanus apsilankyti jų kaime, o ten juos užpuolė.
O.F. Mossberg & Sons

Istorija

Kompanijos įkūrėjas Oskaras Frederikas Mosbergas (Oscar Frederick Mossberg), kilęs iš Švedijos, į JAV atvyko 1886 m. Pradžioje dirbo Iverio Džonsono (Iver Johnson) dviračių fabrike. Iš Norvegijos kilęs I. Džonsonas buvo pagarsėjęs jo gamintais revolveriais.
Palikęs Ivero Džonsono gamyklą, Mosbergas ėmė dirbti gretimo Hatfield miesto (Masačiusetsas) mažoje kompanijos „C.S. Shattuck Arms Co.“ gamykloje valdytoju. Iš čia perėjo į „Stevens“, po to – į New Haven (Konektikutas) įsikūrusią kompaniją „Marlin-Rockwell“. 1919 m. ši kompanija, gaminusi daugiausia kulkosvaidžius, dėl pasibaigusio Pirmojo pasaulinio karo žlugo, tad bedarbis 53 metų O. Mosbergas ėmė galvoti apie savo verslą.

1919 m. O. Mosbergas kartu su savo sūnumis Iveriu ir Haroldu įkūrė kompaniją „O.F. Mossberg and Sons“. Pradedant 1919 m. kompanija gamino keturvamzdį .22 LR kalibro pistoletą Mossberg Brownie. Po sėkmingo Brownie kompanija ėmė gaminti .22 kalibro graižtvinius šautuvus, lygiavamzdžius šautuvus, optinius taikiklius, skirtus sportinei rinkai.
Netrukus kompanija jau gamino stovus šautuvų laikymui, golfo lazdas, automobilinius stovyklautojų namelius (angl. campers), burines valtis, tačiau pagrindinis verslas liko šaunamieji ginklai.
Kompanija iki šių dienų išliko šeimos verslas, tai seniausia šeimos nuosavybėje esanti ginklų gamybos kompanija JAV.